CELEX: 22020D0806
Language: et
Date: 2019-03-29 00:00:00
Title: EMP ühiskomitee otsus nr 52/2019, 29. märts 2019, millega muudetakse EMP lepingu I lisa „Veterinaar- ja fütosanitaarküsimused“ [2020/806]

2.7.2020   
               
               
                  ET
               
               
                  Euroopa Liidu Teataja
               
               
                  L 210/12
               
            
         EMP ÜHISKOMITEE OTSUS nr 52/2019,
         29. märts 2019,
         millega muudetakse EMP lepingu I lisa „Veterinaar- ja fütosanitaarküsimused“ [2020/806]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 17. oktoobri 2018. aasta rakendusmäärus (EL) 2018/1564, milles käsitletakse loa andmist dolomiit-magnesiidi preparaadi kasutamiseks kõikide loomaliikide söödalisandina, välja arvatud piimalehmade ja muude piima tootvate mäletsejaliste, võõrutatud põrsaste ja nuumsigade söödalisandina (1).
                  
               
                     (2)
                  
                  
                     EMP lepingusse tuleb inkorporeerida komisjoni 17. oktoobri 2018. aasta rakendusmäärus (EL) 2018/1565, milles käsitletakse loa andmist Paenibacillus lentus’e (DSM 28088) abil saadud endo-1,4-β-mannanaasi preparaadi kasutamiseks broilerkanade, noorkanade, vähe levinud kodulinnuliikide (välja arvatud munalinnud), broilerkalkunite, aretuskalkunite, võõrutatud põrsaste, nuumsigade ja vähem tähtsate sealiikide söödalisandina (loa hoidja Elanco GmbH) (2).
                  
               
                     (3)
                  
                  
                     EMP lepingusse tuleb inkorporeerida komisjoni 18. oktoobri 2018. aasta rakendusmäärus (EL) 2018/1569, millega muudetakse rakendusmäärust (EL) nr 1110/2011, millega antakse luba Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamiseks munakanade, vähem tähtsate kodulindude liikide ja nuumsigade söödalisandina (loaomanik Roal Oy) (3).
                  
               
                     (4)
                  
                  
                     EMP lepingusse tuleb inkorporeerida komisjoni 5. detsembri 2018. aasta määrus (EL) 2018/1903, millega parandatakse Euroopa Parlamendi ja nõukogu määruse (EÜ) nr 767/2009 (sööda turuleviimise ja kasutamise kohta) IV, VI ja VII lisa ning selle määruse II, IV, V ja VI lisa teatavaid keeleversioone (4).
                  
               
                     (5)
                  
                  
                     Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
                  
               
                     (6)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa II peatükki muudetakse järgmiselt.
            
                        1)
                     
                     
                        Punktile 2zt (komisjoni rakendusmäärus (EL) nr 1110/2011) lisatakse järgmine tekst:
                        „, muudetud järgmise õigusaktiga:
                        
                                    —
                                 
                                 
                                    
                                       32018 R 1569: komisjoni 18. oktoobri 2018. aasta rakendusmäärus (EL) 2018/1569 (ELT L 262, 19.10.2018, lk 37).“
                                 
                              
                  
                        2)
                     
                     
                        Punkti 48 (Euroopa Parlamendi ja nõukogu määrus (EÜ) nr 767/2009) lisatakse järgmine taane:
                        
                                    „—
                                 
                                 
                                    
                                       32018 R 1903: komisjoni 5. detsembri 2018. aasta määrus (EL) 2018/1903 (ELT L 310, 6.12.2018, lk 22).“
                                 
                              
                  
                        3)
                     
                     
                        Punkti 274 (komisjoni rakendusmäärus (EL) 2018/1568) järele lisatakse järgmised punktid:
                        
                                    „275.
                                 
                                 
                                    
                                       32018 R 1564: komisjoni 17. oktoobri 2018. aasta rakendusmäärus (EL) 2018/1564, milles käsitletakse loa andmist dolomiit-magnesiidi preparaadi kasutamiseks kõikide loomaliikide söödalisandina, välja arvatud piimalehmade ja muude piima tootvate mäletsejaliste, võõrutatud põrsaste ja nuumsigade söödalisandina (ELT L 262, 19.10.2018, lk 20).
                                 
                              
                                    276.
                                 
                                 
                                    
                                       32018 R 1565: komisjoni 17. oktoobri 2018. aasta rakendusmäärus (EL) 2018/1565, milles käsitletakse loa andmist Paenibacillus lentus’e (DSM 28088) abil saadud endo-1,4-β-mannanaasi preparaadi kasutamiseks broilerkanade, noorkanade, vähe levinud kodulinnuliikide (välja arvatud munalinnud), broilerkalkunite, aretuskalkunite, võõrutatud põrsaste, nuumsigade ja vähem tähtsate sealiikide söödalisandina (loa hoidja Elanco GmbH) (ELT L 262, 19.10.2018, lk 24).“
                                 
                              
                  
         
            Artikkel 2
            Rakendusmääruste (EL) 2018/1903, (EL) 2018/1564, (EL) 2018/1565 ja (EL) 2018/1569 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 30. märtsil 2019, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 29. märts 2019
            
               
                  EMP Ühiskomitee nimel
               
               
                  president
               
               Claude MAERTEN
            
         
         
            (1)  ELT L 262, 19.10.2018, lk 20.
         
            (2)  ELT L 262, 19.10.2018, lk 24.
         
            (3)  ELT L 262, 19.10.2018, lk 37.
         
            (4)  ELT L 310, 6.12.2018, lk 22.
         
            (*1)  Põhiseadusest tulenevaid nõudeid ei ole nimetatud.